**Referat. Styremøte i Vestnes sogelag. August 2022.**

Tid: 15.08.22, kl. 20

Stad: Vestnes bibliotek

Til stades: Jørn Inge Frostad, Liv Signy G. Hellen, Morten Øveraas, Tordis Sivertsen, Tore Tomren

**Saksliste:**

1. **Orientering om årboka**

Ifølgje Per Bj. Ellingseter går arbeidet med årboka godt. Som før er planen å ha ein sleppfest på biblioteket i slutten av november. Konkret dato blir bestemt seinare.

1. **Brovold-utstillinga på biblioteket**

* Morten har fått oversikt over kva som finst om Brovold til utlån på Romsdalsmuseet: Her er det mykje interessant, m.a. dagboka til Brovold, ei borgardådsmedalje og eit handskrive notehefte.
* Kravet for utlån er UV-filter i glasmonter. Vestnes bibliotek er positive. Arbeidet no er å få prisoverslag for glasmonteren og å dekke utgiftene. Sogelaget vil hjelpe bibliotekansvarleg Vigdis Ødegård med å innhente prisoverslag (frå bla. Sanco) og søke frå ymse fond.
* Monteren skal seinare nyttast til andre utstillingar – blant anna med lokalhistorisk tema

1. **Diverse opptrykk**

* EKH Molde har levert prisoverslag for trykking av ny utgåve av *Smaafortællinger og Sagn*. EKH meiner ny transkribering vil gje best resultat. Firmaet har sendt eit prisforslag basert på opptrykk av 500 bøker med innbinding som er mest mogleg lik originalutgåva. Bjørn Austigard har tilbydt seg å lage stikkordregister. Skal sogelaget gå inn for å realisere dette prosjektet?
* Framlegg om å lodde stemninga for ei bindande påmelding blant medlemmane på sleppfesten. Eit anna alternativ kan vere å fordele innhaldet utover fleire årbøker. Me tek ei avgjersle på eit styremøte i etterkant av årsskriftlanseringa.
* Det har dukka opp mange eksemplar av *Minne frå krigen* på restlageret til EKH. Desse er no overført til sogelaget sitt lager på Myra. Målet må vere å sel unna restlageret – bla. på frivilighetsdagen. Må høyre med Per Bj. Ellingster om kor mange eksemplar og prisforslag.
* Det er ikkje ønskjeleg med nytt opptrykk av dette skriftet. Derimot lyt me etterkvart vurdere å gje ut ei ny utgåve; der den originale utgåva frå 1995 blir supplert med nyskrivne artiklar og fleire bilete av god kvalitet. Kan hende bør me ta sikte å publisere ei innbunden og revidert utgåve til 80-årsmarkeringa av frigjeringa i 2025?
* Morten vil høyre med Nasjonalbiblioteket om det kan opnast opp for fri tilgang på [nettsidene](https://www.nb.no/) for både *Smaafortællinger* *og* *Sagn* og *Minne frå krigen*.

1. **Sogelagstur til Vågstranda**

* Me går for å sette opp denne turen til 11. september, med oppmøte kl. 1330 på Vestnes brygge, alternativt kl. 14 på Våge. Køyring: med privatbil. Hovudformål med turen: Presentasjon av Vågstranda – før og no. Tore sett inn annonse i Vestnesavisa, der deltakarane blir oppmoda til å ta med mat til felles lunsj. Tore tek også kontakt med Tormod Lien i VA for ev. avisoppslag. Morten tek med sist årsskrift og *Før i ti’n* til Arvid Moe – som skal vere vår guide på denne turen.

1. **Sponsorarbeidet**

* Styremedlemmane har gjort ein framifrå jobb med å innhente midlar, og per dags dato har 38 ulike bedrifter sagt seg viljug til å sponse årboka med 1500 kr.
* Sogelaget har dessutan fått 15 000 kr i kulturstøtte frå Vestnes kommune.
* Morten høyrer med rekneskapsførar om kor vidt det er mogleg å sende ut e-faktura til bedriftene – og til dei medlemmane som ønsker å betale årsavgifta digitalt.

1. **Diverse arrangement i haust**

* Frivillighetsdag på Helland (10. september). Sogelagsleiar Morten (med fleire?) stiller med stand, der det blir informert om Sogelaget, vist gamle bilete, samt sal av ymse bøker og årsskrift.
* Frimerke/samlar-dag på biblioteket (oktober). Også her stiller Morten opp.
* Familiedag på Tresfjord museum (oktober). Her skal opptil fleire styremedlemmar delta.
* Foredragskveld på biblioteket? Bjørn Austigard er sannsynlegvis interessert i å stille ein gong i månadsskiftet oktober/november.

Neste styremøte er sett til 17. oktober.

Vestnes, 15/8-22

Referent: Tore Tomren